OzLabs/hebrew-wiki-articles huggingface dataset:
קרן ולקם

קרן ולקם (באנגלית: The Wellcome Trust) היא קרן נדבנות השוכנת בלונדון ופועלת בבריטניה ומחוצה לה. הקרן הוקמה בשנת 1936 במטרה לקדם ולשפר את בריאות בני האדם והיא מממנת מחקרים ברפואה וביו־רפואה.

קרן וולקם היא קרן המחקר הפילנתרופית הגדולה ביותר בבריטניה, ומהגדולות בעולם. היא גם הקרן הפילנתרופית למחקר רפואי השנייה בגודלה בעולם (אחרי קרן ביל ומלינדה גייטס).

הקרן הוקמה ביוזמת סר הנרי ולקם, מייסד חברת התרופות בורוז וולקם, אשר תרם את הונו לקידום הרפואה.

==פעילות הקרן==
הקרן מעודדת פרסום מחקרים מדעיים באתרים החופשיים לציבור (בלא תשלום), ומאמינה בקידום הידע בתחומי הרפואה והמחקר באמצעות פרסומים מסוג זה.

בשנת 1992 פתחה הקרן את מכון סנגר, שייסד ג'ון סלסטון, ושנטל חלק מרכזי בפרויקט גנום האדם הציבורי.

בשנת 2007 נפתח בניין ולקם לציבור ובו הוקם מוזיאון אוסף ולקם, במטרה להגביר את המודעות הציבורית בתחום הבריאות, ואת ההבנה הציבורית בנושאי בריאות ורפואה. במקביל נפתחה גם ספריית ולקם.

==מקום מושב הקרן==
הקרן פועלת משני מבנים הממוקמים בדרך יוסטון שבלונדון. בניין קרן ולקם, הממוקם בדרך יוסטון 183, נבנה משנת 1932 ובו פועל כיום מוזיאון אוסף ולקם. בסמוך, בדרך יוסטון 215, נבנה בשנת 2004 בניין גיבס - מבנה משרדים בתכנון משרד האדריכלים הופקינס, המשמש את הנהלת הקרן ומשרדיה.

==קישורים חיצוניים==

* 

* [https://web.archive.org/web/20130331091432/http://wellcometrust.wordpress.com/ בלוג הקרן]
* [http://www.wellcomecollection.org/ אוסף ולקם]
* [http://library.wellcome.ac.uk/ ספריית ולקם]
* [https://web.archive.org/web/20090501200706/http://images.wellcome.ac.uk/ Wellcome Images]
* [https://web.archive.org/web/20100420114125/http://genome.wellcome.ac.uk/ מידע על פרויקט הגנום האנושי]
* [https://web.archive.org/web/20120514000950/http://malaria.wellcome.ac.uk/ מידע על מחלקת המלריה]

==הערות שוליים==

קטגוריה:קרנות למחקר מדעי
קטגוריה:קמדן
קטגוריה:הממלכה המאוחדת: בריאות ורפואה
קטגוריה:הממלכה המאוחדת: מדע וטכנולוגיה
קטגוריה:קרנות נדבנות
רזילין

רזילין (Resilin) הוא חלבון היוצר מבנים אלסטיים בקוטיקולה של חרקים רבים. המבנים המיוצרים מחלבון זה מאפשרים לחרקים, למשל, לקפוץ גבוה מאוד ובמהירות.

הרזילין נחשב לאחד החומרים הכי אלסטיים המוכרים לאדם. גמישותו של הרזילין קרובה לשלמות, שכן הוא מסוגל לשחרר 96 אחוזים מן האנרגיה המושקעת במתיחתו (לעומת, למשל, 85 אחוזים שיכול גומי משובח).

המנגנון המפעיל את הרזילין, ברמה המולקולרית, הוא מנגנון של נצרה (click mechanism), המסוגל לשחרר את האנרגיה האצורה בו בבת אחת.

החלבון התגלה לראשונה בידי וייס-פוג (Torkel Weis-Fogh). את עיקר מחקרו על חלבון זה הוא פרסם בין השנים 1958 ל-1966.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חלבונים
המערכת המזולימבית

מערכות דופמינרגיות במערכת העצבים

המערכת המֶזוֹלימבית היא חלק ממערכת העצבים המורכב ממספר אזורים הכוללים תאי עצב המגיבים למוליך העצבי דופמין.

הגופים של תאי העצב של המערכת המזולימבית נמצאים בטגמנטום הגחוני. הם שולחים את האקסונים שלהם לחלקים של המערכת הלימבית כמו גרעין האקומבנס, האמיגדלה וההיפוקמפוס. הם מגיעים גם לקליפת המוח הקדם-מצחית האמצעית medial prefrontal cortex ולפיתול החגורה הקדמי.

המערכת המזולימבית מעורבת בתהליכים הקשורים לחיזוק.
היא פועלות באופן מתואם עם המערכת הניגרו-סטריאטלית והמערכת המזו-קורטיקלית לשליטה על ההתנהגות, הקשב וקבלת ההחלטות וכל אחת מהן מעורבת בהפרעת קשב.

==ראו גם==
* מערכת החיזוק

==קישורים חיצוניים==

==הערות שוליים==

קטגוריה:המוח
קטגוריה:מוליכים עצביים
קטגוריה:מונואמינים
קטגוריה:קטכולאמינים
קלה (צמח)

קלה (שם מדעי: Calla palustris) הוא צמח בעל פקעת, ממשפחת הלופיים. זהו המין היחיד בסוג Calla.

== מחזור חיים ==
הקלה מסתגל לכל אקלים ידוע. פורח בעונה הגשומה ובעל עלווה רחבה ויפה ובעונה השחונה (קיץ) אינו נראה על פני האדמה.

הפרח לבן, במרכזו ניצב עמוד צהוב ובעל אבקנים.

הריבוי האפקטיבי ביותר נעשה על ידי הפקעות. חלקי הצמח רעילים בשל ריכוז גבוה של חומצה אוקסלית, אם כי קנה השורש ניתן לאכילה לאחר ייבוש, טחינה, סינון והרתחה.

עקב יופיו וצבעו משמש רבות בזרי פרחים של כלות.

== תפוצה ==
מקורו של הקלה במרכז, מזרח וצפון אירופה, צפון אסיה וצפון אמריקה הצפונית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:לופיים
קטגוריה:צמחי נוי
קטגוריה:צמחים יחידים בסוגם
קטגוריה:צמחים שתוארו ב-1753
קונרד שומאן

הפסל בהשראת הצילום
האנס קונרד שומאן (בגרמנית: Hans Conrad Schumann; 28 במרץ 1942 – 20 ביוני 1998) היה חייל בצבא גרמניה המזרחית, שערק לגרמניה המערבית בזמן בנייתה של חומת ברלין. שומן צולם בעת שחצה את הגבול, וצילומו היה לאחד מסמלי המלחמה הקרה וברלין המחולקת.

==ביוגרפיה==
שומן נולד בעיירה אוסטראו שבסקסוניה. בגיל 18 התגייס, והוצב במשטרת ההפגנות. לאחר אימון בסיסי בדרזדן וקורס מש"קים בפוטסדם, הוצב בברלין המזרחית. 

ב-15 באוגוסט 1961, יומיים לאחר שגרמניה המזרחית החלה בהקמתה של חומת ברלין, הוצב שומן בעמדה בפינת הרחובות ברנאואר ורופינר. באותה העת טרם נבנתה החומה במקום, והגבול בין שני חלקיה של ברלין לא היה אלא גדר תיל נמוכה ("תלתלית"). אזרחים מערב גרמנים קראו לשומן להגיע אליהם. הוא דילג מעל גדר התיל, והובל מהמקום בניידת של משטרת ברלין המערבית. 

זמן מה לאחר העריקה, עבר שומן להתגורר בבוואריה, ועבד במפעל של חברת אאודי באינגולשטאדט. לאחר נפילת החומה אמר כי רק מאז נפילתה חש חופשי באמת. גם לאחר נפילת החומה ואיחוד גרמניה לא שב שומן לסקסוניה, ונותר להתגורר בבוואריה. בעוד שבמערב נחשב לגיבור, חבריו במזרח ראו בו בוגד. ב-20 ביוני 1998 שם קץ לחייו, לאחר שסבל מדיכאון.

==תצלום הבריחה==
הרגע בו דילג שומן מעל הגדר נלכד בעדשת המצלמה של הצלם המערב גרמני פטר לייבינג. התצלום הפך לאייקון המזוהה עם המלחמה הקרה בכלל ועם ברלין המחולקת בפרט.

בשנת 2011 נכלל התצלום בתוכנית זיכרון העולם של אונסק"ו, הכוללת מסמכים ותיעודים בעלי חשיבות להיסטוריה האנושית. בסמוך למקום בו קפץ שומן מעל הגדר הוצב פסל בהשראת התצלום, בשם "קופץ החומה" (Mauerspringer).

==לקריאה נוספת==

* 

==קישורים חיצוניים==

קטגוריה:תצלומי גברים
קטגוריה:חומת ברלין
קטגוריה:ברלין: תרבות
קטגוריה:אנשי צבא מזרח גרמנים
קטגוריה:עריקים מהגוש המזרחי
שומן, קונרד

קטגוריה:גרמנים שנולדו ב-1942
קטגוריה:גרמנים שנפטרו ב-1998
Only Teardrops (אלבום)

Only Teardrops (רק דמעות, בתרגום חופשי) הוא אלבום הבכורה של הזמרת הדנית אמילי דה פורסט. האלבום יצא לאור ב-6 במאי 2013 דרך חברת התקליטים יוניברסל מיוזיק גרופ, איתם חתמה דה פורסט חוזה במרץ 2013.

==סינגלים==
* "Only Teardrops", הסינגל הראשון מהאלבום, יצא לאור ב-22 בינואר 2013. השיר ייצג את דנמרק בתחרות האירוויזיון 2013 שבשוודיה וזכה במקום הראשון.

== רשימת רצועות ==

==קישורים חיצוניים==

קטגוריה:אלבומי 2013
קטגוריה:אלבומי חברת יוניברסל מיוזיק דנמרק
מיכה ומכבי האש

מיכה ומכבי האש היא מעשייה פרי-עטה של הסופרת דליה רביקוביץ'.

==עלילה==
אמו של מיכה, גיבור הסיפור, שברה את ידה וכתוצאה מכך לא היה ביכולתה לבשל, דבר שציער את מיכה מאוד. השתמע שהתאונה קרתה עקב פנס מקולקל. מכיוון שאיש לא חשב לתקן את הפנס החליט מיכה לטפל בזאת בעצמו. הוא הוציא את נורת מנורת-השולחן שלו ממקומה. בנורה זו הוא החליט להשתמש כדי לתקן את הפנס. מיכה, שנחפז בדרכו, לא הבחין בשלט המודיע על האיסור לטפס על הפנס. הפנס היה גבוה מאוד ומיכה, שלא הצליח להכניס את הנורה, נשאר תקוע למעלה. הוא לא היה מסוגל לרדת למטה ועל-כך זעק לעזרה. אביו, ששמע אותו, הודיע כי הוא רץ למחסן, להביא סולם. אולם בסופו של דבר מיכה ניצל על ידי מכבי האש. זמן לא רב אחר כך חגג מיכה יום-הולדת ומכבי-האש, במחווה יפה, הופיעו באזור.

== קישורים חיצוניים ==
*[https://www.kibutz-poalim.co.il/page_9094 מיכה ומכבי האש] באתר הוצאת הקיבוץ המאוחד 

קטגוריה:ספרי ילדים ונוער בעברית
קטגוריה:כתבי דליה רביקוביץ
Windows Defender

Windows Defender (בעבר נקראה Microsoft AntiSpyware) הוא מוצר תוכנה של חברת מיקרוסופט המשמש להגנה מפני נוזקות. במקור יועדה התוכנה כנגד רוגלות. התוכנה כלולה ב-Windows Vista וב-Windows 7, וזמינה להורדה ללא תשלום ל-Windows XP ול-Windows Server 2003. ב-Windows 8, שודרגה התוכנה והפכה לתוכנת אנטי-וירוס.

==היסטוריה==
Windows Defender התבססה במקור על GIANT AntiSpyware, אשר פותחה על ידי GIANT Company Software. רכישת החברה על ידי מיקרוסופט הוכרזה ב-16 בדצמבר 2004.
גרסת הבטא הראשונה של התוכנה, בשם Microsoft AntiSpyware, יצאה לאור ב-6 בינואר 2005, והייתה עטיפה מחדש לתוכנה של חברת GIANT. במהלך שנת 2005 נמשך תהליך הפיתוח של התוכנה, ובכנס אבטחה של חברת RSA, אדריכל התוכנה הראשי ומיסד החברה, ביל גייטס, הכריז שתוכנת האבטחה תהיה חינמית לכל גרסאות Windows העדכניות, על מנת להתמודד עם איומי האבטחה הגדלים.

Windows Defender יצאה בגרסת בטא שנייה ב-13 בפברואר 2006. התוכנה החדשה כללה שם, עיצוב וממשק משתמש חדשים. ליבת התוכנה נכתבה מחדש ב-C++, כיוון שהייתה במקור כתובה ב-Visual Basic, עובדה אשר גרמה להאצת ביצועים. נוסף על כך, התוכנה החלה לעבוד כשירות מערכת של Windows. מאידך, הוסרו תכונות רבות שהיו קיימות בבטא הראשון, כגון הסרת קובצי מערכת זמניים.

ב-24 באוקטובר 2006, הוציאה מיקרוסופט את Windows Defender בגרסה יציבה.

Windows Defender נכללה ב-Windows Vista ו-Windows 7, כרכיב מובנה במערכת נגד רוגלות. בהמשך הוחלפה התוכנה ב-Microsoft Security Essentials, מוצר של מיקרוסופט המספק הגנה רחבה יותר מפני נוזקות ותוכנות עוינות. לאחר ההתקנה, Microsoft Security Essentials מכבה את Windows Defender ולוקח את מקומה. ב-Windows 8 מיקרוסופט שדרגה את Windows Defender לתוכנת אנטי-וירוס דומה. Windows Defender החדש מזכיר מאוד את Microsoft Security Essentials ומשתמש באותן הגדרות לווירוסים.

==תכונות מתקדמות==
* הגנה בזמן אמת
* אינטגרציה עם אינטרנט אקספלורר

==קישורים חיצוניים==

* 
* [http://windows.microsoft.com/he-il/windows7/products/features/windows-defender Windows Defender ל-Windows 7] באתר חברת מיקרוסופט ישראל.
* [http://www.microsoft.com/security/default.aspx Microsoft Safety & Security Center] באתר חברת מיקרוסופט.

==הערות שוליים==

קטגוריה:תוכנות אבטחת מחשבים
קטגוריה:רכיבי Windows
קטגוריה:תוכנות Windows
קטגוריה:תוכנות שהושקו ב-2006
רוז לזלי

רוז אלאנור ארבות'נוט-לזלי (באנגלית: Rose Eleanor Arbuthnot-Leslie; נולדה ב-9 בפברואר 1987) היא שחקנית סקוטית. זכתה להכרה בינלאומית כשהחלה לגלם את דמותה של ייגריט, בסדרה "משחקי הכס".

==ביוגרפיה==
רוז לזלי נולדה באברדין, סקוטלנד וגדלה בטירת ליקליהד, מושבה העתיק של המשפחה מן המאה ה-15. אביה, סבסטיאן, הוא ראש המשפחה של הענף האברדיני של שבט לזלי. היא הילדה האמצעית מבין חמישה ילדים. הוריה הם גם הבעלים של טירת וורת'יל בריאן, אברדינשייר. סבי סבה היה גיירמו דה לנדה אסקנדון, ראש עיריית מקסיקו סיטי. בשנת 1900, ושוב פעם בשנים 1911-1903.

היא למדה בבית הספר היסודי בריין, ולאחר מכן בבית הספר הפרטי מילפילד. בין השנים 2005–2008 למדה באקדמיה למוזיקה ולאמנויות הדרמה של לונדון וסיימה תואר ראשון בהצטיינות. 

== קריירה ==
בשנת 2008 הופיעה לראשונה בתפקיד אורח בסדרת הדוקו-דרמה הבריטית "Banged Up Abroad" של ערוץ 5. 

בשנת 2009 הופיעה בסרט התיעודי "New Town", שם זכתה בפרס באפט"א הסקוטי בקטגוריית תגלית חדשה. 

בסתיו 2010 הופיעה בתיאטרון גלוב במחזה של נל ליישון, "בדלאם". באותה שנה גם גילמה את דמותה של המשרתת גוון בעונה הראשונה של סדרת הדרמה אחוזת דאונטון.

בשנת 2012 הצטרפה לסדרה "משחקי הכס" של רשת HBO כייגריט הפראית שמנהלת רומן עם ג'ון סנואו. 

משנת 2017 מגלמת את עורכת הדין מיה רינדל בסדרת הדרמה האמריקאית "הטובות לקרב".

== חיים אישיים ==
ב-2011, לסלי החלה לצאת עם השחקן קיט הרינגטון, שגילם את מושא האהבה שלה, ג'ון סנואו, בסדרה "משחקי הכס". הם נישאו ב-23 ביוני 2018, ובנם הראשון נולד בינואר 2021. בפברואר 2023 הודיע הרינגטון שהם מצפים לילדם השני. ביולי 2023 אישרו בני הזוג את לידת בתם השנייה. 

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2012
|עכשיו זה טוב
|פיונה
|
|-
|2014
|ירח דבש <small>(אנ')</small>
|בי
|
|-
|2015
|צייד המכשפות האחרון <small>(אנ')</small>
|קלואי
|
|-
| rowspan="3" |2016
|Sticky Notes
|את'אנה
|
|-
|מכתבים מבגדד <small>(אנ')</small>
|גרטרוד בל
|דיבוב 
|-
|מורגן <small>(אנ')</small>
|איימי מנסר
|
|-
|2022
|מוות על הנילוס
|לואיז בורגט
|
|}

=== טלוויזיה ===
{| class="wikitable"
|-
! שנה !! סדרה !! תפקיד
!הערות
|-
|2008
|Banged Up Abroad
|קים
|פרק: "Lima"
|-
| 2009 || New Town || ריהאן
|סרט טלוויזיה של BBC Four
|-
| 2010, 2015 || אחוזת דאונטון || גוון דוסון
|תפקיד ראשי (עונה 1)
תפקיד אורח (עונה 6); 8 פרקים
|-
|2011
|Case Histories
|לורה וייר
|2 פרקים
|-
| 2012 || ורה <small>(אנ')</small> || לנה הולגייט
|פרק: "The Ghost Position"
|-
| 2012–2014|| משחקי הכס || ייגריט
|17 פרקים
|-
| rowspan="3" |2014
|Blandings
|ניאגרה דונלדסון
|פרק: "Custody of the Pumpkin"
|-
|אוטופיה
|מילנר הצעירה
|פרק: "#2.1"
|-
|The Great Fire
|שרה פארינר
|4 פרקים
|-
|2015
|לות'ר
|אמה ליין
|2 פרקים
|-
|2016
|Revolting Rhymes
|כיפה אדומה
|דיבוב; 2 פרקים
|-
|2017–2019
|הטובות לקרב
|מיה רינדל
|תפקיד ראשי (עונות 3-1); 30 פרקים
|-
|2021–2023
|חקירה במצולות
|קירסטן לונגאייקר
|תפקיד ראשי (2 עונות); 12 פרקים
|-
|2022
|אשתו של הנוסע בזמן
|קלייר אבשייר
|תפקיד ראשי; 6 פרקים
|-
|2023
|The Salvation
|אנה
|פודקאסט; 8 פרקים
|-
|TBA
|Miss Austen
|
|מיני-סדרה עתידית של BBC
|}

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:אישים ממוצא הונגרי
קטגוריה:בריטיות שנולדו ב-1987
קטגוריה:בריטים שנולדו ב-1987
אלגוריתם קני

תוצאת הפעלת האלגוריתם על לוגו ויקיפדיה העברית
אלגוריתם קני הוא אלגוריתם רב-שלבי בתחום עיבוד תמונה שמטרתו היא זיהוי קצוות בתמונה. האלגוריתם פותח על ידי ג'ון קני ב-1986.
==פעולת האלגוריתם==
האלגוריתם מקבל כקלט תמונה בגווני-אפור (אם התמונה היא צבעונית ניתן להמיר אותה לגווני-אפור) ומוציא כפלט תמונה בשחור-לבן בעלת ממדים זהים שבה הקצוות מסומנים בצבע לבן ושאר התמונה בצבע שחור. באופן פשוט "קצה" מוגדר להיות מעבר חד בין גוונים. לבד מהתמונה עצמה האלגוריתם מקבל שני פרמטרים נוספים עיקריים: סף עליון וסף תחתון.
האלגוריתם משמש לתחום של עיבוד תמונה וראייה ממוחשבת .

==אופן פעולת האלגוריתם==
תיאור כללי של שלבי האלגוריתם:
# חישוב פונקציית הגרדיאנט- מציאת נגזרות חלקיות של פונקציית הגוון, עבור כל נקודה בתמונה מתקבל וקטור נגזרת. 
# מציאת גודלו וכיוונו של ווקטור הנגזרת.
# הנקודות שבהן גודל וקטור הנגזרת קטן מהסף-התחתון נפסלות מייד לשמש כקצוות ואלו שבהן הוא גדול מהסף העליון מייד מסומנות כקצוות.
# הכיוון של וקטור-הנגזרת של כל נקודה מהנקודות שנותרו מקורב לאחד מארבעה כיוונים בדידים: אופקי, אנכי או אלכסוני (אחד משני הכיוונים האלכסוניים).
# הנקודות שעוזרות ליצור רצף של נקודות בעלות אותו כיוון-נגזרת עם נקודות שכבר סומנו כקצה, מסומנות גם הן כקצוות.

== ראו גם ==
* אופרטור סובל
* אופרטור פרוויט
* ראייה ממוחשבת
* עיבוד תמונה

==קישורים חיצוניים==

*[http://ai.stanford.edu/~mitul/cs223b/canny.m Canny.m]- קוד מטלב המממש את האלגוריתם.

==הערות שוליים== 

קני
קטגוריה:גרפיקה ממוחשבת
Samba

Samba (באנגלית: סמבה), היא תוכנה חופשית המממשת מחדש את פרוטוקול התקשורת SMB/CIFS. התוכנה פותחה במקור על ידי אנדרו טרידג'ל. נכון לגרסה 3 ומעלה, Samba מספקת שירותי קבצים ומדפסות עבור קליינטים שונים של Microsoft Windows, ועובדת עם דומיין וינדוסי, כחבר בדומיין, או כ-Domain Controller. Samba פועלת על רוב מערכות הUnix ודמויות היוניקס, כגון לינוקס, סולאריס, AIX וBSD, כולל שרתי Mac OS X. סמבה היא סטנדרטית כמעט בככל ההפצות של לינוקס, וברוב המקרים נכלל בשירותי מערכת במערכות הפעלה מבוססת יוניקס. Samba פועלת תחת התנאים של הרישיון הציבורי הכללי של גנו. שם התוכנה מגיע מ-SMB, שמו של הפרוטוקול הסטנדרטי המשמש את מערכת הפעלת Microsoft Windows לשיתוף קבצים ברשת.

==היסטוריה==
אנדרו טרידג'ל פיתח את הגרסה הראשונה של סמבה ליוניקס בדצמבר 1991 ובינואר 1992, כדוקטורנט באוניברסיטה הלאומית של אוסטרליה. בעזרת רחרחן הוא ניתח את פרוטוקול הרשת שהיה בשימוש תוכנת שרת Pathworks של חברת DEC. בגרסאות הראשונות, בינואר 1992, לא נמצא שם הולם לתוכנה, וטרידג'ל פשוט קרא לזה "שרת קבצים יוניקסי עבור Pathworks דוס". בגרסה 1.0, הבין טרידג'ל שהוא למעשה יישם את פרוטוקול NetBIOS, וכי תוכנה זו יכולה לשמש קליינטים במחשבים אחרים.

עם דגש על יכולישליענקת פעולה הדדית עם Microsoft LAN Manager, טרידג'ל שחרר "NetBIOS ליוניקס", nbserver, בגרסה 1.5 בחודש דצמבר 1993. גרסה זו הייתה הראשונה שכוללת תוכנת לקוח וגם שרת. כמו כן, בשלב זה נבחר הרישיון הציבורי הכללי של גנו כרישיון לתוכנה.

במהלך גרסה 1.5, השם שונה ל smbserver. עם זאת, טרידג'ל קיבל הודעה מחברה שבבעלותה היה כבר השם. השם Samba "סמבה" נגזר על ידי הפעלת פקודת grep (פקודה נפוצה במערכות יוניקס לחיפוש) במילון המערכת, וחיפוש מילים שהכילו את האותיות S, M, ו-B, בסדר הזה.
הגרסאות הבאות שוחררו במהירות יחסית, וגרסה 1.9 ראתה אור בינואר 1995.
גרסה 2.0.0 שוחררה בינואר 1999, וגרסת 2.2.0 בחודש אפריל 2001.

==גרסאות==
* גרסה 3.0.0, שוחררה ב-23 בספטמבר 2003, והיותה שדרוג משמעותי. נוספה היכולת להצטרף ל-Active Directory כחבר.
* גרסה 3.2.0 שוחררה ב -1 ביולי 2008. עם גרסה זו, הפרויקט החליט לעבור לגרסאות מבוססות זמן. גרסאות מרכזיות חדשות, כגון 3.3, 3.4, נכנסות לתוקף כל 6 חודשים. תכונות חדשות מתווספות רק כאשר בגרסה חדשה, וגרסאות משניות משמשות רק לתיקוני באגים. כמו כן, 3.2 סימנה שינוי של רישיון מ־GPL2 ל־GPL3. 
* גרסה 3.3.0 יצאה ב-27 בינואר 2009.
* גרסה 3.4.0 יצאה ב-3 ביולי 2009.
* גרסה 3.5.0 יצאה ב-1 במרץ 2010. זו הייתה הגרסה הראשונה לכוללת תמיכה ניסיונית ל-SMB2.
* גרסה 3.6.0 שוחררה ב-9 באוגוסט 2011. זוהי הגרסה הראשונה שכוללת תמיכה מלאה ב-SMB2.
* גרסה 4.0 יצאה ב-11 בדצמבר 2012. היא מהווה שכתוב מרכזי המאפשר ל-Samba להיות Domain Controller, המשתתפת באופן מלא בדומיין של Active Directory של Windows.

==ראו גם==
* קרברוס (פרוטוקול)

==קישורים חיצוניים==

* 
* [https://web.archive.org/web/20171105010122/https://www.samba.org/samba/docs/man/using_samba/toc.html "Using Samba"], ספר הדרכה מאת חברת O'Reilly 
==הערות שוליים==

קטגוריה:תוכנה חופשית
אסטרטגיה בזמן אמת

משחק האסטרטגיה בזמן אמת "Battle of Survival"
אסטרטגיה בזמן אמת (באנגלית: Real-time strategy, נקרא בקיצור RTS) הוא תת־ז'אנר של משחקי אסטרטגיה. במשחקים אלו כל השחקנים מבצעים פעולות בו זמנית, בשונה ממשחקי אסטרטגיה בתורות.

ב־RTS, כמו במשחקי מלחמה אחרים, על המשתתפים למקם ולשלוט ביחידות ומבנים על מנת לאבטח שטחים במפה או כדי לתקוף ולהשמיד את רכוש היריב. ניתן ליצור יחידות ומבנים תוך כדי המשחק, בדרך כלל בעלות משאבים שנצברו. משאבים אלו נאספים בדרך כלל על ידי שליטה בנקודות מסוימות במפה, או על ידי החזקת יחידות ומבנים ייעודיים למטרה זו. ברוב המקרים זה נעשה על ידי איסוף משאבים. תכונות נוספות כוללות בניית בסיס והתקדמות טכנולוגית בתוך המשחק, המקנה גישה ליחידות חדשות.

המשימות והאתגרים איתן השחקן צריך להתמודד הופכות מורכבות, ולכן מתאפיינים משחקים אלו בממשק משתמש מורכב. אלו מאופיינים בדרך כלל בסגנון שולחן עבודה, וכוללים תכונות כגון לחיצה וגרירה על מנת לסמן מספר יחידות באותו האזור.

אף על פי שסוגות נוספות, כגון משחקי בניית ערים, וסימולציות ניהול ממוחשבות חולקות עם משחקי האסטרטגיה בזמן אמת תכונות דומות, ז'אנרים אלו בדרך כלל אינם נכללים תחתיו.

אחד המשחקים הראשונים בז'אנר היה אוטופיה אך המשחק שנחשב לאבי הז'אנר הוא Dune 2. גם וורקראפט נחשב לאחד ממשחקי המפתח בז'אנר. משחק המחשב סטארקראפט זכה להצלחה גדולה, בין השאר עקב הגיוון שבו: 3 גזעים שונים עם יכולות, התפתחות וצורת פעולה שונות כמעט לחלוטין, ולא יריבי מראה כפי שהיה נהוג במשחקים הראשונים בז'אנר.

== ראו גם ==
* ערכים על משחקי אסטרטגיה ממוחשבים בזמן אמת

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סוגות משחקי וידאו
קטגוריה:טכנולוגיית זמן אמת
*
איינור דואן

איינור דואן או איינור דוגן (בטורקית: Aynur Doğan, נולדה בשנת 1975) היא זמרת כורדית טורקית.

== חייה ==
איינור דואן נולדה בעיירה צ'מישגזק (Çemişgezek) השוכנת בהרים במחוז טונג'לי שבטורקיה. למדה בטונג'לי ואחר כך באלאזיג.
כשהייתה בת 17, בשנת 1992 משפחתה ברחה לאיסטנבול בגלל הסכסוך בין כוחות הביטחון הטורקים ובין חברי מפלגת הפועלים של כורדיסטן הבלתי חוקית "PKK". שם סיימה את לימודי התיכון ואחר כך למדה נגינת בגלמה וקריאת תווים אצל אריף זאג. אחר כך למדה פיתוח קול אצל בגום ארדם ואשקין מטינר, גם כן בבית הספר של אריף סאג.
- ASM - באיסטנבול.

היא השיקה את האלבום הראשון שלה בשנת 2002

בשנת 2004 הוציאה אלבום נוסף Keçe Kurdan בבית ההוצאה "קאלאן מוזיק" של חסן סלטיק. ההקלטה נאסרה למכירה על ידי בית המשפט המחוזי של דיארבקיר בנימוק ש"הסיתה נשים להימלט לגבעות אל חברי המחתרת וזורעת פילוג בעם". בסופו של דבר בוטל האיסור מאוחר יותר באותה שנה.

בדומה לאחיותיה, שבחרו גם כן להיות זמרות, איינור מבצעת מוזיקה בהשפעה מערבית אף גם שירים מסורתיים של רועי צאן מאנטוליה.

על ידי השתתפותה בסרט של יאבוז טורגול, "גנול יאראסי" (2005) הייתה איינור דואן האמנית הראשונה ששרה בכורדית בסרט טורקי - את השיר Dar Hejiroke.

לקחה חלק באותה שנה גם בסרט התיעודי של פטיח אקין "Hatırası" ("תוך חציית הגשרים). ב-2007 הכניס הבמאי יוקסל יאבוז
את השיר שלה, "קצ'ה קורדן" בפסקול הסרט התיעודי "Close up Kurdistan

==דיסקוגרפיה==
*Seyir, 2002.
* 2004 Keçe Kurdan (נערה כורדית),
*2005 Bahar (אביב), עם קרדש טורקולר (Kardeş Türküler) ,
*2005 - Miraz (משאלה), עם מיקאיל אסלן .
*2005 Nûpel (עלה חדש),
*2008 Güldünya Şarkıları (שירים לגולדוניה)
*2010 Rewend (נווד)
*2013 Hevra (ביחד)

==קישורים חיצוניים==

* 

* [http://en.qantara.de/wcsite.php?wc_c=8717 באתר "קאנטרה" בתמיכת משרד החוץ הגרמני]
Daniel Bax Blues from the Mountains, 2006
* [http://www.sfgate.com/entertainment/article/Kurdish-voice-in-a-new-world-2469490.php על הופעתה בפסטיבל למוזיקת עולם בסן פרנסיסקו]

קטגוריה:ילידות 1975
קטגוריה:זמרים כורדים
קטגוריה:זמרות טורקיות
קטגוריה:כורדים טורקים
אלוודאלית

אלוודאלית (övdalską באנגלית: Elfdalian; בשוודית: älvdalska) היא שפה גרמאנית צפונית.

למרות שבאופן רשמי אין לה מעמד כשפה מוכרת, מספר רב של בלשנים, כמו גם הדוברים עצמם, מחשיבים אותה לשפה. הדוברים נמצאים בקשר עם ממשלת שוודיה על-מנת להשיג מעמד שפת מיעוטים רשמית בשוודיה, בדומה לסאמית (לאפית), יידיש, פינית וכו'.

אלוודאלית מדוברת באלװדאלן, מחוז שלפנים הווה ישות מנהלית נפרדת עם מספר כפרים וכפר ראשי עם כנסייה. היום כוללת הרשות המקומית של אלװדאלן שני מחוזות נוספים כאלה.

מספר הדוברים הוא לערך 2500 איש. בנוסף לכך, לרבים מ-2500 התושבים הנותרים במחוז אלװדאלן המסורתי ידע פאסיבי של השפה. תושבי המחוזות השכנים כמעט אינם מבינים את השפה, ולא כל שכן דוברי שוודית או ניבים סקנדינבײם אחרים.

אלוודאלית היא ניב אחד מקבוצת הניבים הדארלקאלײם, שהתפתחו מהסקנדינבית העתיקה. בעוד ששאר הניבים הושפעו רבות במרוצת השנים מהשוודית הסטנדרטית וכמעט נעלמו, אלוודאלית נשמרה הרבה יותר טוב ודובריה נחושים לשמרה אף לעתיד. מצד אחד, השפה שמרה הרבה תופעות לשוניות מן הסקנדינבית העתיקה, שבחלקן נעלמו אף מאיסלנדית (כמו האפיות). מצד שני, הרבה תופעות חדשות התפתחו באלוודאלית. התוצאה הכללית של שילוב זה היא שפה עם ייחודים רבים שאינה נגישה לרוב דוברי השפות והניבים הסקנדינבײם.

קטגוריה:שפות גרמאניות צפוניות
קטגוריה:שוודיה: תרבות
Battlefield 1942: The Road to Rome

Battlefield 1942: The Road to Rome הוא חבילת הרחבה מסוגת יריות בגוף ראשון למשחק Battlefield 1942, החבילה פותחה על ידי Digital Illusions CE והופצה על ידי Electronic Arts. המשחק יצא לפלטפורמת ה-Microsoft Windows בלבד. המשחק הוא השני בסדרת Battlefield.

== משחקיות ==
למשחק נוספו שש מפות חדשות (כמו "Husky" ו-"Anzio"), יחד עם שמונה כלי רכב, כולל טנקים כמו Bf 110 ו-M3 Grant, במשחק יש כוחות צרפתיים ואיטלקיים, שמשנים קצת את אלמנט המשחק. למשחק הוספו הרובים Breda 30 האיטלקי וה-Sten. למשחק אין סיפור משלו, אך הוא משתלב עם המשחק המקורי בסדרה Battlefield 1942.

== ציונים ==
המשחק Battlefield 1942: The Road to Rome קיבל ציונים טובים, מהאתר IGN המשחק קיבל ציון של 9.1 ומהאתר Gamespot המשחק קיבל ציון של 8.9. אך למצב המרובה משתתפים הייתה ביקורת קצת רעה, מכיוון שלא היו מצבים חדשים, וגם היה חוסר של כלי נשק חדשים במשחק (למשחק הוספו רק הנשקים Breda 30 ו-Sten). התכונה הטובה של המשחק, הייתה עיצוב המפות והשלבים.

{| class="wikitable"
|-
! האתר !! הציון
|-
| Metacritic || 84/100 (מתוך 22 ביקורות)
|-
| GameRankings || 80.91% (מתוך 28 ביקורות)
|-
! האתר !! הציון
|-
| IGN || 9.1/10
|-
| Gamespot || 8.9/10
|}

האתר Gamespot אמר . האתר IGN אמר .

== ראו גם ==
*Battlefield 1942
*Battlefield 1942: Secret Weapons of WWII

== קישורים חיצוניים ==
*[http://www.ign.com/games/battlefield-1942-the-road-to-rome/pc-495219 ביקורת IGN] 
*[http://www.ign.com/articles/2003/01/31/battlefield-1942-the-road-to-rome-review ביקורות IGN נוספת] 

קטגוריה:משחקי וידאו משנת 2003
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:Battlefield
קטגוריה:משחקי וידאו מבוססי מלחמת העולם השנייה
קטגוריה:משחקי וידאו שפותחו בשוודיה
עלי אסלאן

עלי אסלאן (בערבית: علي أصلان; נולד ב-1932) הוא קצין ופוליטיקאי סורי, אשר כיהן בין היתר בתור מפקד הדיוויזיה החמישית במהלך מלחמת יום הכיפורים וראש המטה הכללי של צבא סוריה בשנים 1998–2002.

==קריירה צבאית==
אסלאן נולד בשנת 1932 בלטקיה למשפחה ממוצא עלווית, בדומה למשפחת אל-אסד גם הם היו חלק משבט הקלבייה. בשנת 1956 התגייס אסלאן לצבא הסורי, הוא הוכשר באקדמיה הצבאית בחומס ואף המשיך את הכשרתו בברית המועצות. באוקטובר 1966 קיבל אסלאן פיקוד על החטיבה ה-8, בנובמבר 1970 הקריירה הצבאית שלו זינקה קדימה לאחר שתמך בהפיכה הצבאית שהביאה לעלייתו לשלטון של חאפז אל-אסד. הוא מונה למפקד הדיוויזיה הראשונה ולאחר מכן כיהן כקצין המבצעים במטה הכללי הסורי. במהלך מלחמת יום הכיפורים פיקד אסלאן על הדיוויזיה החמישית שהצליחה לפרוץ את מערך ההגנה הישראלי בדרום רמת הגולן, כשהוא מוביל אותה עד נפח במרכז הרמה ואזור אל-על בדרום.

בין השנים 1976–1979 עמד אלסלאן בראש הכוחות הצבאיים בלבנון, לאחר מכן קיבל את הפיקוד על הקורפוס השני וקודם לדרגת 'פריק' (רב-אלוף) ביולי 1984. החל משנת 1989 כיהן אסלאם כסגן ראש המטה הכללי וב-5 ביולי 1998 מונה לראש המטה הכללי כשהוא מחליף את קודמו בתפקיד חיכמת שיהאבי. בשנת 2000 לאחר מותו של הנשיא חאפז, אסלאן היה אחד מבין תשעת חברי האספה שניהלה את המדינה בתקופת המעבר, הוא גם הפך לחבר במפלגת הבעת' הסורית והיה מתומכיו של הנשיא החדש בשאר אל-אסד (בנו של חאפז). למרות זאת, בינואר 2002 הוא הוחלף בתפקיד ראש המטה הכללי כחלק מרענון שורות הצבא על ידי בשאר, כאשר חסן עלי טורקמאני קיבל את המשרה. אסלאן כיהן מספר שנים בתור היועץ הצבאי לנשיא ובשנת 2005 פרש ממפלגת הבעת', מהשירות הביטחוני ומהחיים הפוליטיים.

==קישורים חיצוניים==
* [https://arabic.cnn.com/middle-east/article/2021/06/25/syrian-military-commander-ali-aslan-bio ביוגרפיה של עלי אסלאן] באתר CNN בערבית.

קטגוריה:אנשי צבא סורים במלחמת ששת הימים
קטגוריה:אנשי צבא סורים במלחמת יום הכיפורים
קטגוריה:פוליטיקאים סורים
קטגוריה:בוגרי האקדמיה הצבאית בחומס
קטגוריה:ראשי המטה הכללי של צבא סוריה
קטגוריה:עלווים
קטגוריה:ילידי 1932
איציק סולם

איציק "זק" סולם (נולד ב-16 באפריל 1974) הוא יוצר, מלחין, מפיק מוזיקלי וגיטריסט ישראלי, חבר להקת "היהודים".

== ביוגרפיה ==
סולם התחיל לנגן בפסנתר בגיל 6 ובגיל 12 למד גיטרה מאביו, המוזיקאי אלי סולם. בנעוריו שימש מורה למאות תלמידי מוזיקה מכל ישראל. באוגוסט 1992, בהיותו בן 18, זכה במקום הראשון בתחרות גיטריסטים ארצית שהתקיימה במועדון "רוקסן". כשנה אחרי כן, השתתף במופע ובאלבום "צבעוני שחור" יחד עם רון סלונים, אייל פארן, אלונה דניאל, ארקדי דוכין, ז'אן פול זימבריס ומיכה שטרית.

בהמשך היה סולם חבר בלהקת "היהודים" והשתתף בהופעות מתחילת דרכה של הלהקה ועד לביסוסה כאחת מלהקות הרוק המצליחות בארץ. בשנת 1998 השתתף סולם בהקלטות אלבומה השני "היהודים" בנגינה ועיבודים וכן בהקלטות אלבומה השלישי "פחד מוות" בשנת 2001.

בשנת 1998 עבר להתגורר בניו יורק והופיע בסצנת המוזיקה המקומית. עבד עם מפיקים כמו Ed Tuton, Baby Face, Frank Fillipetti (Forerigner, Kiss, Fuel, Korn, James Tayor).

במהלך עבודתו כמפיק ונגן במנהטן, עבד סולם עם אומנים מהשורה הראשונה כגון סוזן וגה, די סניידר, וכן בתזמורת הענק "אורקסטרה טרנס-סיבירית". בראשית שנות ה-2000 השתתף בהקלטות אלבום צמד ה-R&B האמריקני KC & JOJO, שמכר כ-10 מיליון עותקים, וכן באלבום הבכורה של הכוכבת הקנדית פפה דובסון (Fefe Dobson), שמכר כמיליון עותקים. כמו כן הופיע עם זמרת הנשמה איו (Ayo) שזוכה להצלחה גדולה באירופה, השתתף בהקלטת אלבומו של פטריס בארט ויליאמס (Patrice Bart Williams), והופיע בכל רחבי ארצות הברית עם סולן להקת ספייס הוג (Space Hog) הבריטית רויסטון לנגדון (Royston Langdon).

כמעבד ומפיק מוזיקלי סולם חתום על יותר מ-200 תקליטורים וככותב ומלחין על מאות ג'ינגלים ופרסומות ששודרו בכל בעולם, ומוזיקה לסרטים הכוללת גם הופעה בקטע סולו גיטרה בסרט "מוזיקה ומילים" בכיכובם של יו גרנט ודרו ברימור.

סולם אף שימש כמדריך מוזיקלי לשחקני הקולנוע ג'רארד באטלר, ג'פרי דין-מורגן, ויו גרנט.

בשנת 2005 הקים את חברת ההפקות האמריקנית Prysm Music והפיק אומני פופ ורוק צעירים. בשנת 2006 החתים והפיק מוזיקלית את אלבום הבכורה של להקת הרוק Amaury שזיכה אותה במקום הראשון בקטגוריית הרוק של VH1, ובשנת 2008 את אלבומו של ג'וליוס אשר זכה במקום הראשון בקטגוריית הפופ.

בשנת 2009 כתב סולם את המוזיקה למופע האקרובטיקה "Ariel Angels" יחד עם הבסיסט מייקל ויסגליה. כמו כן הופיע במופעי ברודוויי "Rock of Ages" בניו יורק ו-"Van Helsing's Curse" בלאס וגאס.

בשנת 2011 הוציא סולם אלבום סולו אינסטרומנטלי שאותו כתב והפיק. באלבום משתתפים נגנים כגון עומר חכים (מדונה, סטינג), סטרלינג קמפבל (דייוויד בואי, B-52), סטיב הולי (פול מקארטני, ג'ו קוקר), ג'רי מרוטה (פיטר גבריאל, אלטון ג'ון), ויל לי (פרינס, אריק קלפטון) ודני לואיס (Goverment Mule).

הרכב ההופעה החיה כולל את אנטון פיג בתופים, מייקל ויסגליה בבס, בנט פסטר בקלידים, טאביטה פייר שירה, גאריסון הוק הג'מייקני בראפ וקולות ואיציק סולם בגיטרות, ומופיע במועדונים בניו יורק כגון מרקורי לאונג' ו-Bowery Ballroom, ובפסטיבלים ברחבי ארצות הברית.

במהלך חציה השני של שנת 2014 חזר ללהקת "היהודים".

== קישורים חיצוניים ==

==הערות שוליים==

קטגוריה:מפיקים מוזיקליים ישראלים
קטגוריה:גיטריסטים ישראלים
קטגוריה:פסנתרנים ישראלים
קטגוריה:מהגרים מישראל לארצות הברית
קטגוריה:היהודים
קטגוריה:ישראלים שנולדו ב-1974
Battlefield Vietnam

Battlefield Vietnam הוא משחק וידאו מסוגת יריות בגוף ראשון שפותח על ידי EA Digital Illusions CE והופץ על ידי Electronic Arts, המשחק יצא לפלטפורמת ה-Microsoft Windows בלבד, המשחק הוא הרביעי בסדרת Battlefield.

== משחקיות ==
במשחק Battlefield Vietnam יש צורה מהפכנית של משחק לוחמה אסימטרית. שתי הקבוצות (ארצות הברית או וייטנאם) כל קבוצה מקבלת יתרונות משלהם, ארצות הברית מקבלת יתרון גדול בכלי הנשק, הטנקים, המסוקים ואפילו "מחבלים", בעוד שהדבר היחיד לווייטנאמים הוא טילי נ"ט (נגד טנקים) מסוג RPG-7. המשחק עצמו אמור לשקף את התנאים הממשיים של המלחמה, להראות בדיוק מה היה שם, ואיזה יתרונות היו לכל צד במלחמה.

== תכונות ==
המשחק Battlefield Vietnam בנוי באופן קצת שונה מהמשחק Battlefield 1942, השדה הווייטנאמי יותר מציאותי ומשופר הרבה יותר מהמשחקים הקודמים. המשחק נותן אפשרות למגוון כלי נשק רחב כגון AK-47 ,M16 וכו'.

== שירים במשחק ==
{| class="wikitable"
|-
! מספר !! שם השיר !! שם הזמר/הכותב
|-
| 1 || Fortunate Son || Creedence Clearwater Revival
|-
| 2 || War || Edwin Starr
|-
| 3 || Nowhere to Run || Martha and the Vandellas
|-
| 4 || Wild Thing || The Troggs
|-
| 5 || Get Ready || Rare Earth
|-
| 6 || On the Road Again || Canned Heat
|-
| 7 || Shakin' All Over || The Guess Who
|-
| 8 || Psychotic Reaction || Count Five
|-
| 9 || Hush || Deep Purple
|-
| 10 || All Day and All of the Night || הקינקס
|-
| 11 || You Really Got Me || הקינקס
|-
| 12 || The Letter || The Box Tops
|-
| 13 || Somebody to Love || Jefferson Airplane
|-
| 14 || I Fought the Law || The Bobby Fuller Four
|-
| 15 || The Ride of the Valkyries || Budapest Symphony Orchestra
|-
| 16 || Surfin' Bird || The Trashmen
|-
| 17 || White Rabbit || Jefferson Airplane
|}

== ציונים ==
{| class="wikitable"
|-
! האתר !! הציון
|-
| GameRankings || 90%
|-
| Metacritic || 84%
|-
! האתר !! הציון
|-
| GamePro || 5/5
|-
| GameSpot || 8.5/10
|-
| IGN || 8.2/10
|-
| X-Play || 4/5
|}

== ראו גם ==
*Battlefield: Bad Company 2: Vietnam
*Call of Duty: Black Ops
*Counter-Strike: Source

== קישורים חיצוניים ==
*[http://www.ea.com/uk/battlefield-vietnam הדף של המשחק באתר של EA] 
* 

קטגוריה:משחקי וידאו משנת 2004
קטגוריה:משחקי יריות ממוחשבים (גוף ראשון)
קטגוריה:משחקי רשת מרובי-משתתפים
קטגוריה:Battlefield
קטגוריה:משחקי וידאו שפותחו בשוודיה
Westwood Studios

Westwood Studios (בעברית: אולפני וסטווד) הייתה חברה לפיתוח משחקי מחשב ששכנה בלאס וגאס, נבדה. החברה נוסדה על ידי ברט ספרי ולואיס קאסל בשנת 1985 בשם Westwood Associate, ושינתה את שמה לאחר איחוד עם חברת Virgin Interactive בשנת 1992. החברה נרכשה מ-Virgin Interactive בשנת 1998 על ידי Electronic Arts, בסכום של כ-122 מיליון דולר, ונסגרה בשנת 2003.

בתחילת דרכה החברה עסקה בהסת משחקים שעבודו על מחשבים מבוססי bit-8 למשחבים מתקדמים מבוססי bit-16 כמו קומודור אמיגה וכו'. במסגרת זו היא עשתה מספר הסבות לחברת Epyx לרבות הסדרה המצליח שלה "משחקי קליפורניה".

Westwood Studios ידועים בעיקר בפיתוח משחקי אסטרטגיה בזמן אמת, משחקי הרפתקה ומשחקי תפקידים. האולפנים נכנסו לספר השיאים של גינס, כאשר נמכרו יותר מ-10 מיליון עותקים של Command & Conquer ברחבי העולם. Electronic Arts ממשיכה לפתח משחקים המבוססים על סדרת Command & Conquer של Westwood. העובד האחרון של האולפנים הפסיק לעבוד ב-EA לאחר הוצאת המשחק Command & Conquer: Generals בשנת 2003.

==קישורים חיצוניים==
* 

* [http://www.ign.com/companies/westwood-studios משחקי Westwood Studios] באתר IGN 

==הערות שוליים==

קטגוריה:Electronic Arts
דניאל בוקנץ

דניאל בוקנץ (באנגלית: Daniel Bukantz; 4 בדצמבר 1917 – 26 ביולי 2008), היה סיף, שופט סיף ורופא שיניים יהודי-אמריקאי, פעמיים סיים במקום רביעי בשתי אולימפיאדות עם נבחרת ארצות הברית, אלוף ארצות הברית (1949, 1952, 1953 ו-1957) ואלוף המכביה השלישית (1950) ברומח.

==קורות חיים==
בוקנץ נולד בניו יורק. בעל תואר דוקטור ברפואת שיניים בשנת 1938, מאוניברסיטת ניו יורק.

במלחמת העולם השנייה הוא היה קפטן ביחידות של רופאי השיניים בצבא ארצות הברית ושירת בחטיבת חיל הרגלים ה-87 בקרב על הבליטה.

בוקנץ השתתף ב-4 אולימפיאדות (לונדון 1948, הלסינקי 1952, מלבורן 1956 ורומא 1960) ושפט בשמונה אולימפיאדות.

== חייו האישיים ==
בנו, ג'ף בוקנץ, המשיך את דרך אביו כקפטן נבחרת ארצות הברית בסיף בשתי אולימפיאדות (אתונה 2004 ובייג'ינג 2008).

== קישורים חיצוניים ==

* 

קטגוריה:ניו יורק: אישים
קטגוריה:סייפים יהודים
קטגוריה:ספורטאים יהודים אמריקאים
קטגוריה:אלופי המכביה: סייפים
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:סייפים אולימפיים אמריקאים
קטגוריה:בוגרי הסיטי קולג' של ניו יורק
קטגוריה:בוגרי בית הספר לרפואה באוניברסיטת ניו יורק
קטגוריה:רופאי שיניים יהודים
קטגוריה:רופאים יהודים אמריקאים
קטגוריה:אמריקאים שנולדו ב-1917
קטגוריה:אמריקאים שנפטרו ב-2008
טטיאנה ליסנקו (מתעמלת)

טטיאנה פליקסיבנה ליסנקו (באוקראינית: Тетяна Фелiксiвна Лисенко; נולדה ב-23 ביוני 1975) היא מתעמלת בעבר סובייטית ואוקראינית ממוצא יהודי. היא אלופה אולימפית, בעלת 3 מדליות מהן 2 זהב, בתרגיל על קורה ובתחרות הקבוצתית (ברצלונה 1992) ואלופת עולם (אינדיאנפוליס 1991), בעלת 3 מדליות מהן 1 זהב.

== ביוגרפיה ==
ליסנקו נולדה בחרסון שבאוקראינה. היא יהודייה מצד אמה. היא החלה להתאמן בהתעמלות מכשירים בגיל 5 ב"דינמו" חרסון. בגיל 9 החלה להתאמן בהדרכתו של אולג אוסטפנקו.

את הופעת הבכורה שלה ערכה ליסנקו בגמר גביע העולם, שנערך בבריסל שבבלגיה בשנת 1990, וזכתה ב-3 מדליות, מהן 2 זהב ו-1 ארד. מדליות זהב, בתחרות קרב-רב אישי (39.599 נק') לפני בת ארצה סבטלנה בוגינסקאיה (39.586 נק') והנרייטה אונודי מהונגריה (39.574 נק') ובתרגיל מקבילים מדורגים. מדליית ארד בתרגיל קרקע. נוסף לכך, היא סיימה פעמיים במקום רביעי בתרגיל על סוס קפיצות ובתרגיל על קורה.

===אלופת עולם===
באליפות העולם בהתעמלות שנערכה באינדיאנפוליס שבארצות הברית בשנת 1991 זכתה ליסנקו במדליית זהב בתחרות הקבוצתית. נוסף לכך, היא סיימה במקום שמיני בתרגיל על מקבילים מדורגים ובמקום 13 בתחרות קרב-רב אישי. 

באליפות העולם בהתעמלות שנערכה בפריז שבצרפת באפריל 1992 זכתה ליסנקו במדליית ארד בתרגיל קרקע ביחד עם מריה נקוליטה מרומניה (9.887 נק') אחרי קים זמסקל מארצות הברית (9.937 נק') והנריאטה הונודי (9.912 נק'). נוסף לכך, היא סיימה במקום שביעי בתרגיל הקורה ובמקום תשיעי בתרגיל על מקבילים המדורגים.

===אלופה אולימפית===
באולימפיאדת ברצלונה (1992) היא זכתה ב-3 מדליות, 2 זהב ו-1 ארד. מדליות זהב, בתרגיל על הקורה (9.975 נק') לפני לו לי מסין ושאנון מילר מארצות הברית שזכו במדליית כסף ביחד (9.912 נק') ובתחרות הקבוצתית (395.666 נק') לפני רומניה (395.079 נק') וארצות הברית (394.704 נק'). מדליית ארד בתרגיל על סוס קפיצות (9.912 נק'), אחרי לוויניה מילושוביץ' מרומניה והנרייטה אונודי שזכו ביחד במדליית זהב (9.925 נק'). נוסף לכך, היא סיימה במקום שביעי בתחרות קרב-רב אישי (39.537 נק').

באליפות העולם בהתעמלות שנערכה בברמינגהאם שבבריטניה בשנת 1993 זכתה ליסנקו במדליית ארד בתחרות קרב-רב אישי (39.011 נק'), אחרי שאנון מילר (39.062 נק') וג'ינה גוגן מרומניה (39.055 נק'). נוסף לכך, היא סיימה במקום חמישי בתרגיל על מקבילים המדורגים.

באליפות העולם בהתעמלות שנערכה בבריזביין שבאוסטרליה בשנת 1994 סיימה ליסנקו במקום רביעי בתרגיל על סוס הקפיצות ובמקום 18 בתחרות קרב-רב אישי.

שנתיים לאחר סיום הקריירה הספורטיבית שלה, בשנת 1996 היגרה ליסנקו לקליפורניה שבארצות הברית.

בשנת 2002 החלה ליסנקו ללמוד משפטים באוניברסיטת סן פרנסיסקו וסיימה את לימודיה בשנת 2005. היא החלה לעבוד כעורכת דין. היא נישאה ליוגש ולזוג נולדה בת, סופיה.

==קישורים חיצוניים==

* [https://web.archive.org/web/20121116123031/http://www.gymnastike.org/blog/42385-A-Conversation-with-Tatiana-Lysenko ריאיון עם טטיאנה ליסנקו] 

קטגוריה:מתעמלות יהודיות
קטגוריה:אלופות אולימפיות: קורה
קטגוריה:אלופים אולימפיים יהודים
קטגוריה:אלופות עולם בהתעמלות
קטגוריה:אלופי עולם יהודים
קטגוריה:אלופות עולם יהודיות
קטגוריה:מהגרות לארצות הברית
קטגוריה:מהגרים מאוקראינה לארצות הברית
קטגוריה:מתעמלות אוקראיניות
קטגוריה:מתעמלות באולימפיאדת ברצלונה (1992)
קטגוריה:משתתפים יהודים באולימפיאדת ברצלונה (1992)
קטגוריה:בוגרות אוניברסיטת סן פרנסיסקו
קטגוריה:בוגרי אוניברסיטת סן פרנסיסקו
קטגוריה:אלופות אולימפיות סובייטיות: התעמלות
קטגוריה:זוכות מדליית ארד אולימפית סובייטיות: התעמלות
קטגוריה:ילידות 1975
קטגוריה:ילידי 1975
סטפן גראייק

קברו של שלום סטפן גראייק בבית העלמין בהרצליה

שלום סטפן גרָאיֶיק (בפולנית: Stefan Grajek; 15 בדצמבר 1915 - 13 ביוני 2008) היה מלוחמי מרד גטו ורשה.

== ביוגרפיה ==
עצרת מחאה נגד השגריר הגרמני הראשון בישראל. סטפן גראייק צועד ראשון מימין. לידו יצחק זנדמן

גראייק נולד בשנת 1915 לחיה וישראל בוורשה שבפולין. בשנות ה-30 נמנה עם מנהיגי תנועת פועלי ציון.
בפרוץ מרד גטו ורשה גראייק היה בין הלוחמים בפיקודו של אליעזר גלר באזור בתי המלאכה של טבנס ושולץ, של התעשיין הגרמני ולטר טבנס. לאחר ימים אחדים יצא מהגטו כדי להכין דירות מסתור ומפלט ללוחמים לאחר הקרבות, וחזר לגטו כדי להוביל לוחמים לדירות שהכין. לאחר המרד התפזרו הלוחמים שנותרו באזור היערות שמסביב לוורשה. גראייק עמד בראש הקבוצה הראשונה של חברי האי"ל, שהתמקמה בחורשת לומיאנקי, כשבעה קילומטרים מוורשה. עם פרוץ המרד הפולני, גראייק ורבים מחבריו הצטרפו לפרטיזנים הפולנים שלחמו באזור בצבא הנאצי. אחרי דיכוי מרד ורשה ב-1944 הסתתר גראייק עם קבוצת חברים בהנהגת מורדי גטו ורשה בדירות ובמרתפי מסתור.

אחרי מלחמת העולם השנייה פעל גראייק בפולין לשיקום שארית הפלטה היהודית בפולין. היה ממייסדי "ועד הבריחה" בלובלין, שהגה את תוכנית הבריחה של שארית הפלֵטה, ריכוזה והכנתה לעלייה לארץ ישראל. בניגוד לאבא קובנר, מנהיג קבוצת הלוחמים שתמכו בהעלאת חברי התנועות החלוציות לארץ ישראל לאלתר, גראייק (בדומה לצביה לובטקין ויצחק צוקרמן) גרס, שיש להישאר באירופה ולרכז את המאמץ בארגון כל הניצולים לעלייה המונית ארצה במסגרת "תנועת הבריחה". מי שהייתה לרעייתו, אוטה וארגון-גראייק, נטלה חלק בפעולה מיוחדת לאסוף ולרכז אלפי ילדים ולהכינם לעלייה ארצה באמצעות תנועת הבריחה.

גראייק עלה לישראל ב-1949 והיה ממקימי קיבוץ לוחמי הגטאות. גם בארץ הוא היה פעיל ציבורית. בין השאר שימש כיו"ר ארגון הפרטיזנים העולמי ויו"ר התאחדות עולי פולין. היה חבר ההנהלה והוועד המנהל של יד ושם.

גראייק חיבר שלושה ספרים על המרד והשנים שלאחריו.

הקים את המרכז היהודי העולמי ללימוד ולחקר יהדות פולין באוניברסיטת תל אביב.
סטפן גראייק נפטר בתל אביב ונטמן בבית העלמין הישן בהרצליה ליד רעייתו, אוטה (1925–2005).

בעלה של נכדתו, שי גראייק, סרן רועי נגרי, נהרג בקרב על בארי במתקפת הפתע על ישראל ב-2023.

== ספריו ==
* שלושה ימי קרב. תל אביב: מערכות, 1972
* המאבק על המשך החיים: יהודי פולין בשנים 1949-1945. תל אביב : עם עובד, 1989
* בתום ארבעים שנה. תל אביב: עם עובד, 1984

==קישורים חיצוניים==
* [http://www.youtube.com/watch?v=g1Hjne_8RhE ריאיון עם סטפן גראייק], המדור לתיעוד בעל-פה, המכון ליהדות זמננו ע"ש אברהם הרמן (מראיין - אהרון קידר)
* 

== הערות שוליים ==

קטגוריה:לוחמי מרד גטו ורשה
קטגוריה:עולים לאחר קום המדינה: 1948–1950
קטגוריה:אישים שהשתתפו בוועידות הקונגרס הציוני העולמי
קטגוריה:לוחמי הגטאות: אישים
קטגוריה:הבריחה
קטגוריה:מייסדי קיבוצים
קטגוריה:לוחמי הארגון היהודי הלוחם
קטגוריה:בורחים מכליאה על ידי גרמניה הנאצית
קטגוריה:אישים הקבורים בבית הקברות הישן בהרצליה
קטגוריה:ישראלים ילידי פולין
קטגוריה:ישראלים שנולדו ב-1915
קטגוריה:ישראלים שנפטרו ב-2008
אסדת קידוח מתגבהת

אסדת קידוח (נפט) מתגבהת במצב "מקופל"
אסדת קידוח מתגבהת (באנגלית: Jack-up rig או Jack-up Mobile Drilling Unit; וגם Mobile Offshore Drilling Unit – בר"ת: MODU) הוא מתקן קידוח ימי נייד שחלק ממבנהו נתמך בקרקעית הים בזמן קידוח באר. אסדה מתגבהת (צפה) לאתר הקידוחים במצב "מקופל", כלומר עם כלפי מעלה. קיבוע האסדה מתבצע על ידי ייצוב העמודים על קרקעית הים (באמצעות הנמכתם בדומה לפעולת הג'ק), ואז משטח האסדה מתרומם לגובה הנדרש מעל פני הים. מגבהים מודרניים משתמשים במערכת גלגל ופס שיניים כך שגלגל שיניים מונע על ידי מנוע חשמלי או הידראולי. אסדות מתגבהות משמשות בדרך כלל לקידוחים במים רדודים יחסית עד ל-400 רגל (כ-120 מטר), אף שדגמים מתקדמים יותר שלהן מגיעים לעומק של 550 רגל (כ-170 מטר). אסדה מתגבהת ראשונה נבנתה בשנת 1954.
<gallery>
Rowan Gorilla VII Drilling Rig Jackup Independent Leg Cantilever-1W.jpg|אסדת קידוח מתגבהת במצב לא "מקופל", קרי מורמת על גבי העמודים.
Constellation 2.JPG|אסדת קידוח מתגבהת "מקופלת"
Jackrigkachbay.jpg|אסדת קידוח מתגבהת "מקופלת" נגררת על ידי גוררת
Hubinsel Thor.jpg|אסדת קידוח מתגבהת "Thor" נגררת על ידי גוררת בקוקסהאבן , גרמניה, 2010
</gallery>

== קישורים חיצוניים ==

<div style="direction: ltr;">
* "[http://www.rigzone.com/training/insight.asp?insight_id=339&c_id=24 How Do Jackups Work?]", Rigzone website
* "[http://www.glossary.oilfield.slb.com/en/Terms/j/jackup_rig.aspx jackup rig]", Schlumberger Oilfield Glossary
* "[https://web.archive.org/web/20160303203632/http://www.hebrewenergy.com/terms/search?q=jack&cat=&.x=153&.y=27 Jackup platform/jack-up rig]", English-Hebrew Energy Dictionary (Gina Cohen)
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אסדת קידוח
קטגוריה:טיפוסי מבנים
תמיר נבאתי

תמיר נבאתי (נולד ב-4 במאי 1991) הוא שחמטאי ישראלי בדרגת רב-אמן וחבר נבחרת ישראל בשחמט. אלוף ישראל בשנים 2013 ו-2016.

נכון לאפריל 2024, נבאתי מדורג במקום ה-97 בעולם לפי מד כושר<ref></ref>.

== הישגים בולטים ==
*2007 - זכה באליפות ישראל עד גיל 16, עם תוצאה נדירה של 9 נקודות מתוך 9 אפשריות.
*2010 - סיים במקום השני באליפות ישראל, בהשיגו 6.5 נקודות מתוך 9 אפשריות.
*2012 - זכה בתחרות הפתוחה של פרדוביצה, בהשיגו 7.5 נקודות מתוך 9 אפשריות.
*2013 - זכה באליפות ישראל, שנערכה בעכו, לאחר שצבר 6.5 נקודות מתוך 9 אפשריות.
*2015 - השתתף בגביע העולם 2015, שנערך בבאקו שבאזרבייג'ן.
*2016 - צבר 8.5 נקודות מתוך 10 משחקים בלוח השלישי של ישראל באולימפיאדת השחמט 2016 .
*2016 - זכה בשנית באליפות ישראל, שהתקיימה בטבריה, כשצבר 6 נקודות מ-9 אפשריות.
*2018 - סיים במקום התשיעי באליפות אירופה בשחמט 2018 והעפיל לגביע העולם בשחמט 2019.
*2019 - זכה בתחרות רילטון בסטוקהולם, שבשוודיה, עם תוצאה של 8 נקודות מ-9 אפשריות.
*2023 - מדליית כסף עבור הישגיו בטורניר היוקרתי של מונטנגרו.

==קבלת דרגות==
* 2010 - אמן בינלאומי
* 2011 - רב-אמן.

==מבחר תחרויות בהן השתתף==
*אליפות אירופה בשחמט 2015
*אליפות ישראל בשחמט 2016

==השתתפות באולימפיאדות השחמט==

נבאתי ייצג את ישראל ב-3 אולימפיאדות שחמט.

{|width="60%" border="1" cellspacing="0" cellpadding="1"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום
|-
|| 2016|| 3 || 2630 ||8.5 מ-10||7+ 3= 0-|| 85.0 || 8 קבוצתי 6 אישי
|-
|| 2018|| 3 || 2630 ||4.5 מ-8||4+ 1= 3-|| 56.2 || 39
|-
|| 2022|| 2 || 2631 ||5 מ-9||3+ 4= 2-|| 55.6 || 16
|}

==קישורים חיצוניים==

==הערות שוליים==

קטגוריה:אלופי ישראל בשחמט
קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:ישראלים שנולדו ב-1991
מקולה

משמאל - מקולה
מקולה (בלטינית: Macula - כתם) היא נגע בעור המתבטא בשינוי בגוון העור (בהיר יותר או כהה יותר). המקולה היא מקומית, שטוחה, בעלת צורות מגוונות, תחומה בגבולות מגדרים היטב, בקוטר של פחות מ-1 ס"מ.

המקולה אינה משנה את צורת העור (לא בולטת ולא שקועה), ומקורה בשכבת האפידרמיס בעור.

קטגוריה:תסמינים וסימנים הקשורים לעור ולרקמה התת-עורית
איירוספסיאל

איירוספסיאל (Aérospatiale, מצרפתית: "אוויר־חלל") הייתה חברה צרפתית לייצור כלי טיס אזרחיים וצבאיים, אשר ייצרה כלי טיס, טילים ולוויינים. זו חברת התעופה והחלל השלישית בגודלה בעולם (אחרי בואינג ולוקהיד מרטין). היא מחזיקה בנתח של 80 אחוזים בקונסורציום איירבוס תעשייה והיא אחראית על תהליך ההרכבה הסופי של מטוסי איירבוס.

החברה נודעה בתחילה בשם Société nationale industrielle aérospatiale (SNIAS) ("חברה לאומית לתעשיית אוויר־חלל"), ונוסדה בשנת 1970 ממיזוגן של שלוש החברות הצרפתיות הממשלתיות נורד אוויאסיון ("תעופה צפונית"), סוד אוויאסיון ("תעופה דרומית") ו־SÉREB . בשנת 1984 שונה שמה של החברה ל"איירוספסיאל".

ב־10 ביולי 2000, מוזגה החברה לתוך תאגיד EADS וחדלה להתקיים. החזקותיה ופעילותה בתחום הלוויינים, נרכשו על ידי חברת אלקטל כדי ליצור את חברת אלקטל חלל, הנודעת היום בשם ת'לס אלניה חלל. בתחילת המאה ה־21 העסיקה החברה כ־100,000 עובדים ביותר מ־90 אתרים.<ref></ref>

== כלי טיס של החברה בשירות חיל האוויר הישראלי ==
* איירוספסיאל גאזל, מסוק קל רב תכליתי – נתפס כשלל סורי במלחמת לבנון הראשונה, בשנת 1982
* איירוספסיאל SA 321 סופר פרלון, מסוק תובלה כבד, בשנים 1966 – 1991
* ווטור, מטוס קרב הפצצה, בשנים 1958 – 1972
* איירוספסיאל אלואט II, מסוק קל – בשנים 1957 – 1983

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יצרני מטוסים
קטגוריה:יצרני מטוסים צרפתיים
קטגוריה:איירוספסיאל
פארק מיל אנדס

הפארק בשנת 2007
פארק מיל אנדס (באנגלית: Mill Ends Park) הוא פארק זעיר בעיר פורטלנד במדינת אורגון שבארצות הברית. לפארק צורה עגולה, בקוטר 61 ס"מ, ושטחו 0.292 מ"ר. לפי ספר השיאים של גינס, זהו הפארק הקטן בעולם.

==היסטוריה==
בשנת 1948 הוכשר המקום לשם הצבת פנס רחוב. משבוששה העירייה להציב את הפנס, החליט דיק פייגן, בעל טור בעיתון אורגון ג'ורנל, שהמקום נשקף מחלון משרדו, לשתול במקום פרחים. הוא קרא למקום על שם הטור שכתב בעיתון - מיל אנדס. 

כדי להוסיף עניין למקום, המציא פייגן אגדה אודות גילוי המקום, לפיה הבחין בלפרקון חופר במקום בור. הוא תפס אותו וזכה למשאלה. משאלתו הייתה פארק משל עצמו, אך מאחר שלא הגדיר את גודל הפארק, הלפרקון העניק לו את החור. במהלך השנים התייחס פייגן לפארק בטוריו, ותיאר אותה כמושבת הלפרקונים היחידה ממערב לאירלנד. הוא טען כי הוא האדם היחיד שמסוגל לראות את ראש הלפרקונים, פטריק או'טול. 

גם לאחר מותו של פייגן ב-1969 נמשך טיפוח הפארק. ב-1972 הוא הוכר כפארק הקטן בעולם לפי ספר השיאים של גינס, וב-1976 הוכר רשמית כפארק עירוני. תושבי העיר הוסיפו לו מדי פעם אביזרים יוצאי דופן, כגון בריכת שחייה לפרפרים, גלגל ענק מיניאטורי, ועוד. אגדת הלפרקונים הפכה את הפארק למקום המרכזי בעיר פורטלנד בו נערכות חגיגות יום פטריק הקדוש. בשנת 2011 הקימו אנשי תנועת המחאה "כיבוש וול סטריט" אוהלים זעירים במקום, בדומה למאהלי המחאה האמיתיים שהקימו בפארקים שונים ברחבי ארצות הברית.

==קישורים חיצוניים==
* 

* 

קטגוריה:פורטלנד
מיל אנדס
קטגוריה:שיאי גינס
קטגוריה:אורגון: מבנים
הדיוויזיה הרביעית (סוריה)

הדיוויזיה המשוריינת הרביעית (בערבית: الفرقة الرابعة) היא דיוויזיית משמר משוריינת של הצבא הסורי הממוקמת בדמשק ותפקידה להגן על מוסדות ואנשי השלטון של סוריה. אחיו הצעיר של הנשיא בשאר, מאהר אל-אסד מפקד על החטיבה המשוריינת ה-42 בדיוויזיה ולמעשה מפקד דה-פקטו על הדיוויזיה כולה, זאת לצד תפקיד פיקודי דומה בדיוויזיית משמר הרפובליקה.

הדיוויזיה נחשבת לאחת היחידות היוקרתיות, המקצועיות והמאומנות ביותר בצבא הסורי. היא מורכבת מרוב של כ-80% חיילים וקצינים ממוצא עלווי, מיעוט אתני בסוריה שאליו משתייכת משפחת השלטון והנשיא אסד. בסיס האם של הדיוויזיה נמצא בשטח צבאי צפונית לפרברי דמשק, מספר קילומטרים דרום-מערבית לבסיס של משמר הרפובליקה.

==היסטוריה==
הדיוויזיה הוקמה בשנת 1984 עם פירוק פלוגות ההגנה, כוח אשר שימש למשימות שיטור פנימיות והורכב מחיילים מקצועיים ונאמנים. כוחות פלוגות ההגנה פוזרו בין הדיוויזיה הרביעית, משמר הרפובליקה והדיוויזיה המוטסת ה-14, מהלך הפירוק נבע מיציאתו לגלות של מפקד הכוחות, אחיו של הנשיא, רפעת אל-אסד. מי שירש את ניהול הכוחות של הדיוויזיה הרביעית ומשמר הרפובליקה היה מאהר אל-אסד שמפקד דה פקטו על שתי היחידות. הדיוויזיה הוקמה ראשית בשם 'הדיוויזיה המשוריינת ה-569' ורק לאחר מכן קיבלה את המספר 4. 

===מלחמת האזרחים בסוריה===
משום הנאמנות הרבה והמקצועיות של יחידות הדיוויזיה, מתחילת חוסר השקט בסוריה הם נשלחו לדכא ולהילחם במורדים ובמתפרעים. יחידות הדיוויזיה השתתפו בין היתר בלחימה בדרעא, חומס, בניאס ובדמשק עצמה. מעבר להפעלת היחידות באופן אקטיבי, קצינים רבים ממוצא עלווי נשלחו להצטרף ליחידות אחרות של הצבא כדי לנסות ולשמר את נאמנותם ולמנוע עריקות המוניות. משום השתתפותה של הדיוויזיה בקרבות אלו כנגד מורדים ובמקרים רבים גם כנגד אזרחים לא חמושים, נעשו פשעים רבים של זכויות אדם וכנגד מספר קצינים בדיוויזיה קיימות הגבלות תנועה וסנקציות מידי האיחוד האירופי.

==קישורים חיצוניים==
* [https://southfront.org/4th-armoured-division-syrian-arab-army-history-capabilities/ אודות הדיוויזיה] באתר SouthFront.org.
* 

==הערות שוליים==

4
4
המרכז הרפואי גריאטרי שיקומי הרצפלד

המרכז הרפואי גריאטרי שיקומי הרצפלד הוא בית חולים גריאטרי שיקומי של שירותי בריאות כללית השוכן בגדרה. הוא קרוי על שמו של הפעיל הציוני וחבר הכנסת אברהם הרצפלד, אשר יזם את הקמתו. 

בית החולים נוסד ב-22 ביוני 1969 במטרה לשמש בית החלמה לטיפול בעולים מבוגרים וקשישים חשוכי-מרפא. הרצפלד גייס את המשאבים הדרושים, והמועצה המקומית גדרה הקצתה לשם כך קרקע. מבנה בית החולים תוכנן על ידי האדריכל אברהם יסקי, אשר זכה על כך בפרס רכטר לשנת 1970. מנהלו הראשון של בית החולים היה ד"ר ארנולד רוזין, שעלה מבריטניה לארץ ב-1969 עם משפחתו.

בשנת 1983 הוסב בית ההחלמה לבית חולים גריאטרי, ובשנת 1994 הוא אוחד מנהלתית עם מרכז רפואי קפלן שברחובות. בהמשך נבנו בו מכוני פיזיותרפיה וריפוי בעיסוק, והמקום הפך למרכז גריאטרי שיקומי.

בית החולים ממוקם על שטח של 66 דונם, עליהם שטח בנוי בהיקף של 18,000 מ"ר. במרכז הרפואי פועלות שש מחלקות ובהן 231 מיטות אשפוז וכן יחידה לאשפוז יום שיקומי המטפלת במגוון פגיעות בכל גיל ובכל שלבי השיקום. לצידן פועלים גם מכוני רנטגן ודיאליזה וחדר כושר טיפולי.

בין השנים 2013 ל-2021 זכה בפרס מנכ"ל הכללית לבית חולים מיוחד מצטיין.

==קישורים חיצוניים==
* 
* 
* 
* 
* 
* 
* 
* 
* 
* 
* 
* 

==הערות שוליים==

הרצפלד
הרצפלד
קטגוריה:גדרה: מבנים
קטגוריה:בתי חולים גריאטריים
קטגוריה:מבנים ואתרים שתכנן אברהם יסקי
קטגוריה:אתרי מורשת במחוז מרכז
קטגוריה:מרכז רפואי קפלן